Amerikaner verdwyn in Kaapstad | Maroela Media
Amerikaner verdwyn in Kaapstad
Michael John Miller Foto: Pink Ladies
Michael John Miller (28) van Amerika is Dinsdag laas in Muizenberg gesien voor hy verdwyn het.
Miller is omstreeks 10:00 by die Village Inn opgemerk. Hy het ŉ geel T-hemp, kakiekleurige broek, swart baadjie en bruin stapstewels aangehad. Miller het ook ŉ groen rugsak, kitaar in ŉ swart sak en ŉ oranje slaapsak by hom gedra.
Miller was na bewering op pad na ŉ internetkafee om e-posse vir sy vriende te stuur, maar hy het vermoedelik nooit by die internetkafee uitgekom nie.
Hy het blou oë en bruin hare, is ongeveer 1,86 meter lank en weeg 79 kg. Hy het ŉ ingeduikte neusbrug.
Enigiemand met inligting word versoek om met kapt. Knapp van Muizenberg-polisie in kontak te tree by 021 787 9006 of met die Pink Ladies by 072 214 7439.
Michael John Miller Foto: Noordhoek Community, Facebook
Gewapende roof by Noordwes-wildplaas
Persone verkool in Limpopo-ongeluk
O genade ek hoop hy is ongedeerd, ons misdadigers sal hulle vasloop teen Amerika, indien hy iets moet oorkom. Julle saal nou die verkeerde land se burgers op!
Estelle Leeuwner Claassens · 2 jaar gelede
Ag as hulle maar net wil besef hierdie land is niemand se speelmaat nie…?
E hou die toeriste dop as hulle hier is. Heeltemal naïef omtrent die situasie hier. Hulle besef nie dis soos ‘n oorlog geteisterde land. En as mens hulle probeer ertel om versigtig te wees en gevare uitwys dan kry jy “hou must be joking” tipe reaksie.
Is die vrou wat op Tafelberg vermis geraak het al opgespoor (die een wat saam met man en seun op Tafelberg gestap en halfweg teruggedraai het)?
Ek’t presies dieselfde gewonder terwyl ek hierdie berig gelees het. En wonder waarheen almal so “verdwyn”.
Dit lyk my die buitelanders word nou al hoe meer geteiken. Eers was dit die Nederlander en nou die Amerikaner. Gaan die buiteland uiteindelik wakkerskrik en besef wat aangaan?
CLR · 2 jaar gelede
Wonder waar is die staat se “beskermingseenhede” nou? Of kan hulle nie optree alvorens die”voorskrif” nie reg is?
esther pienaar · 2 jaar gelede
Hierdie dinge gebeur nie net in SA nie maar oral in die wereld. Jul maak jul eie land SLEG!!!
Esther daars n verskil tussen slegmaak en veite
Ja, hierdie dinge gebeur ook in ander lande maar dan is dit HOOFOPSKRIFTE in hul koerante en hul televisie en word die skuldiges gou opgespoor. Jy kan saans tot laat in die strate van Engelse buurte (uitgesluit sekere dele van Londen waar immigrante woon) rondstap en kinders fietsry. Weet jy van een so ‘n plek in Suid-Afrika? Nie eens die platteland is meer veilig nie. Wat Chris se is ‘n realiteit!
Esther Pienaar, jys reg, hierdie dinge gebeur oral in die wereld maar dan is dit hoofopskrifte in hul koerante en groot nuus oor hul tv’s. Misdaad waarby oorseese besoekers geteiken word in Suid-Afrika is ‘n bewese realiteit.
Hy is lewend gevind. Aangeval en beroof van sy besittinfs, maar gelukkig lewend!